Likumprojekta "Noguldījumu garantiju likums" sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likumprojekts "Noguldījumu garantiju likums" (turpmāk – Likumprojekts) ir izstrādāts, lai nodrošinātu *Eiropas Parlamenta un Padomes 2014. gada 16. aprīļa direktīvas 2014/49/ES par noguldījumu garantiju sistēmām* (turpmāk – direktīva 2014/49/ES) prasību ieviešanu nacionālajā normatīvajā regulējumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši pašreizējai situācijai garantēto atlīdzību izmaksas kārtību un noguldījumu garantiju fondā veicamās iemaksas reglamentē spēkā esošā noguldījumu garantiju likuma prasības. Taču, ievērojot, ka saistībā ar direktīvas 2014/49/ES ieviešanu plānotais grozījumu apjoms varētu pārsniegt vairāk nekā pusi no veicamajiem grozījumiem Noguldījumu garantiju likumā, Komisija ierosina izdot jaunu likumu, izstrādājot Likumprojekta prasības.  Ieviešot direktīvas 2014/49/ES prasības, veicamos grozījumus (salīdzinot ar spēkā esošajām Noguldījumu garantiju likuma prasībām) var iedalīt šādos būtiskos punktos:  1. Noguldījumu garantiju likumā lietotās terminoloģijas precizēšana  Ar Likumprojekta regulējumu tiek precizēts termina "noguldījums" saturs, kā arī ieviesti jauni termini "atbilstīgais noguldījums", “mērķapjoms”, “pieejami finanšu līdzekļi”, “maksājumu saistības “ un "segtais noguldījums".  2. Noguldījumu garantiju fondā veicamo iemaksu precizēšana  Likumprojekts nosaka minimālo mērķapjomu, kas jānodrošina noguldījumu garantiju fondā. Likumprojekts paredz, salīdzinot ar spēkā esošā Noguldījumu garantiju likuma prasībām, ieviest ārkārtas iemaksu veikšanas kārtību, atbilstoši kurai, ja noguldījumu garantiju fondā ir nepietiekami līdzekļi noguldījumu garantiju izmaksai, noguldījumu piesaistītājs nodrošina šādu ārkārtas iemaksu veikšanu.  3. Garantēto atlīdzību izmaksas termiņa pakāpeniska samazināšana  Likumprojekts paredz pakāpeniski samazināt garantēto atlīdzību izmaksas termiņu. Ja saskaņā ar spēkā esošajām Noguldījumu garantiju likuma prasībām šāds termiņš noteikts 20 darbdienas ar iespēju termiņu pagarināt vēl par 10 darbdienām, tad pakāpeniski pārejas periodā līdz pat 2024. gadam garantētās atlīdzības termiņš nosakāms septiņas darbdienas.  4. Tiesības veikt daļēju garantētās atlīdzības izmaksu  Spēkā esošajā Noguldījumu garantiju likumā noguldītājam ir paredzētas tiesības uz garantēto atlīdzību vienā maksājumā pilnā tās apmērā. Savukārt Likumprojekts paredz, ka Komisija, pirms lemj par garantētās atlīdzības izmaksu pilnā apmērā, var lemt par daļēju garantētās atlīdzības izmaksu, kuras apmēra noteikšanā ņem vērā noguldītāja kopējo garantētajā atlīdzībā izmaksājamās summas apmēru.  5. Tiesību subjekta loka precizēšana, kuriem nav piemērojamas tiesības saņemt garantēto atlīdzību  Salīdzinot ar spēkā esošajām Noguldījumu garantiju likuma prasībām, tiesības saņemt garantēto atlīdzību tiek attiecinātas uz noguldījumu piesaistītāja akcionāriem un valdes un padomes locekļiem, kā arī pašvaldībām, kuru gada budžets nepārsniedz 500 000 *euro.* Savukārt tiesību subjektu loks, kuriem nav tiesību saņemt garantēto atlīdzību, ir papildināts ar noguldījumiem, ar kuriem pēdējo divu gadu laiku nav veikti nekādi darījumi un kuru vērtība ir mazāka par 10 *euro*.  6. Tiesību subjektu loka paplašināšana, kuriem ir tiesības saņemt atsevišķas noguldījumu kategorijas papildus savai garantētajai atlīdzībai  Likumprojekts paredz atsevišķām noguldījumu kategorijām (piemēram, noguldījumiem par sev piederoša nekustamā īpašuma, kurā persona dzīvo, atsavināšanas darījumiem, noguldījumiem, kuri izmaksāti sociālam mērķim normatīvajos aktos noteiktajā kārtībā, un noguldījumiem, kuri izmaksāti kā kompensācija par krimināla rakstura kaitējumu vai personas nepatiesu notiesāšanu normatīvajos aktos noteiktajā kārtībā) piemērot papildu aizsardzību, nosakot, ka papildus garantētajai atlīdzībai šie noguldījumi tiek aizsargāti ne vairāk kā 200 000 *euro* apmērā.  7. Noteikta savstarpēja noguldījumu garantiju fondu sadarbības kārtība  Likumprojekts paredz ieviest kārtību, kādā dalībvalstu noguldījumu garantiju fondi savstarpēji apmainās ar informāciju, kas nepieciešama, lai nodrošinātu sekmīgu garantēto atlīdzību izmaksu procesu.  8. Precizēta kārtība, kādā noguldījumu piesaistītājs noguldītājiem dara pieejamu informāciju par noguldījumu aizsardzību  Ar Likumprojekta regulējumu noteikts, ka noguldītājs pirms konta atvēršanas pie noguldījumu piesaistītāja apliecina, ka personai ir sniegta visa nepieciešamā informācija par tiesībām saņemt garantēto atlīdzību un par garantēto atlīdzību izmaksas kārtību. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |

***II un III sadaļa – Likumprojekts šo jomu neskar.***

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Pastarpināti saistībā ar direktīvas 2014/49/ES prasību ieviešanu nacionālajā normatīvajā regulējumā papildus ir izstrādāts arī likumprojekts "Kredītiestāžu un ieguldījumu brokeru sabiedrību darbības atjaunošanas un noregulēšanas likums". |
| 2. | Atbildīgā institūcija | Finanšu ministrija. |
| 3. | Cita informācija | Likumprojektam "Noguldījumu garantiju likums" un likumprojektam "Kredītiestāžu un ieguldījumu brokeru sabiedrību darbības atjaunošanas un noregulēšanas likums" nosakāms vienots spēkā stāšanās termiņš – no 2015. gada 1. janvāra. |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Ar Likumprojektu nacionālajā normatīvajā regulējumā tiek ieviestas direktīvas 2014/49/ES prasības. |
| 2. | Citas starptautiskās saistības | *Projekts šo jomu neskar.* |
| 3. | Cita informācija | *Projekts šo jomu neskar.* |

|  |  |  |  |
| --- | --- | --- | --- |
| 1. tabula  Tiesību akta projekta atbilstība ES tiesību aktiem | | | |
| Eiropas Parlamenta un Padomes 2014.gada 16.aprīļa direktīvas 2014/49/ES par noguldījumu garantiju sistēmām | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1. apakšpunktā un jau tikusi norādīta arī V sadaļas 1. punkta ietvaros. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. panta 1. punkts | 2. panta pirmā daļa | Ieviests pilnībā | Neparedz stingrākas prasības |
| 1. panta 2. punkts | 2. panta pirmā daļa | Ieviests pilnībā | Neparedz stingrākas prasības |
| 1. panta 3. punkts | 2. panta pirmā daļa | Ieviests pilnībā | Neparedz stingrākas prasības |
| 2. panta 1. punkta 1) apakšpunkts | 2. panta pirmā daļa  3. panta pirmā daļa | Ieviests pilnībā | Neparedz stingrākas prasības |
| 2. panta 1. punkta 2) apakšpunkts | 1. panta otrā daļa | Ieviests pilnībā | Neparedz stingrākas prasības |
| 2. panta 1. punkta 3) apakšpunkts | 1. panta pirmās daļas 1. punkts | Ieviests pilnībā | Neparedz stingrākas prasības |
| 2. panta 1. punkta 4) apakšpunkts | 1. panta pirmās daļas 2. punkts | Ieviests pilnībā | Neparedz stingrākas prasības |
| 2. panta 1. punkta 5) apakšpunkts | 1. panta pirmās daļas 3. punkts | Ieviests pilnībā | Neparedz stingrākas prasības |
| 2. panta 1. punkta 6) apakšpunkts | 1. panta pirmās daļas 7. punkts | Ieviests pilnībā | Neparedz stingrākas prasības |
| 2. panta 1. punkta 7) apakšpunkts | 1. panta pirmās daļas 4. punkts | Ieviests pilnībā | Neparedz stingrākas prasības |
| 2. panta 1. punkta 8) apakšpunkts | 1. panta pirmās daļas 6. punkts | Ieviests pilnībā | Neparedz stingrākas prasības |
| 2. panta 1. punkta 9) apakšpunkts | 1. panta otrā daļa | Ieviests pilnībā | Neparedz stingrākas prasības |
| 2. panta 1. punkta 10) apakšpunkts | 1. panta otrā daļa | Ieviests pilnībā | Neparedz stingrākas prasības |
| 2. panta 1. punkta 11) apakšpunkts | 1. panta pirmās daļas 9. punkts | Ieviests pilnībā | Neparedz stingrākas prasības |
| 2. panta 1. punkta 12) apakšpunkts | 1. panta pirmās daļas 10. punkts | Ieviests pilnībā | Neparedz stingrākas prasības |
| 2. panta 1. punkta 13) apakšpunkts | 1. panta pirmās daļas 11. punkts | Ieviests pilnībā | Neparedz stingrākas prasības |
| 2. panta 1. punkta 14) apakšpunkts | 1. panta otrā daļa | Ieviests pilnībā | Neparedz stingrākas prasības |
| 2. panta 1. punkta 15) apakšpunkts | 1. panta otrā daļa | Ieviests pilnībā | Neparedz stingrākas prasības |
| 2. panta 1. punkta 16) apakšpunkts | 1. panta otrā daļa | Ieviests pilnībā | Neparedz stingrākas prasības |
| 2. panta 1. punkta 17) apakšpunkts | 6. panta pirmā daļa | Ieviests pilnībā | Neparedz stingrākas prasības |
| 2. panta 1. punkta 18) apakšpunkts | 6. panta pirmā daļa | Ieviests pilnībā | Neparedz stingrākas prasības |
| 2. panta 2. punkts | 6. panta pirmā daļa | Ieviests pilnībā | Neparedz stingrākas prasības |
| 2. panta 3. punkts | 1. panta pirmās daļas 1. punkts | Ieviests pilnībā | Neparedz stingrākas prasības |
| 3. panta 1. punkts | 6. panta pirmā daļa | Ieviests pilnībā | Neparedz stingrākas prasības |
| 4. panta 1. punkts | 1. panta pirmās daļas 8. punkts  2. panta pirmā daļa | Ieviests pilnībā | Neparedz stingrākas prasības |
| 4. panta 2. punkts | 2. panta pirmā daļa | Ieviests pilnībā | Neparedz stingrākas prasības |
| 4. panta 3. punkts | 2. panta trešā daļa | Ieviests pilnībā | Neparedz stingrākas prasības |
| 4. panta 4. punkts | 16. panta pirmā daļa | Ieviests pilnībā | Neparedz stingrākas prasības |
| 4. panta 5. punkts | 16. panta ceturtā un piektā daļa | Ieviests pilnībā | Neparedz stingrākas prasības |
| 4. panta 6. punkts | 16. panta sestā daļa | Ieviests pilnībā | Neparedz stingrākas prasības |
| 4. panta 7. punkts | 6. panta pirmā daļa | Ieviests pilnībā | Neparedz stingrākas prasības |
| 4. panta 8. punkts | 18. panta pirmā daļa | Ieviests pilnībā | Neparedz stingrākas prasības |
| 4. panta 10. punkts | 6. panta otrā daļa | Ieviests pilnībā | Neparedz stingrākas prasības |
| 4. panta 11. punkts | 6. panta trešā daļa | Ieviests pilnībā | Neparedz stingrākas prasības |
| 4. panta 12. punkts | 2. panta pirmā daļa  6. panta ceturtā daļa | Ieviests pilnībā | Neparedz stingrākas prasības |
| 5. panta 1. punkts | 25. pants | Ieviests pilnībā | Neparedz stingrākas prasības |
| 5. panta 2. punkts | 25. pants | Ieviests pilnībā | Neparedz stingrākas prasības |
| 5. panta 4. punkts | 18. panta otrā daļa | Ieviests pilnībā | Neparedz stingrākas prasības |
| 6. panta 1. punkts | 3. panta pirmā daļa | Ieviests pilnībā | Neparedz stingrākas prasības |
| 6. panta 2. punkts | 4. pants | Ieviests pilnībā | Neparedz stingrākas prasības |
| 6. panta 4. punkts | 3. panta trešā daļa | Ieviests pilnībā | Neparedz stingrākas prasības |
| 7. panta 1. punkts | 5. panta trešā daļa | Ieviests pilnībā | Neparedz stingrākas prasības |
| 7. panta 2. punkts | 5. panta pirmā daļa | Ieviests pilnībā | Neparedz stingrākas prasības |
| 7. panta 3. punkts | 5. panta otrā daļa | Ieviests pilnībā | Neparedz stingrākas prasības |
| 7. panta 4. punkts | 2. panta septītā daļa  28. panta pirmā daļa | Ieviests pilnībā | Neparedz stingrākas prasības |
| 7. panta 5. punkts | 3. panta otrā daļa | Ieviests pilnībā | Neparedz stingrākas prasības |
| 7. panta 6. punkts | 18. panta pirmā daļa | Ieviests pilnībā | Neparedz stingrākas prasības |
| 7. panta 7. punkts | 1. panta pirmās daļas 3. punkts | Ieviests pilnībā | Neparedz stingrākas prasības |
| 8. panta 1. punkts | 28. panta pirmā daļa | Ieviests pilnībā | Neparedz stingrākas prasības |
| 8. panta 2. punkts | Pārejas noteikumu 8., 9., 10. un 11. punkts | Ieviests pilnībā | Neparedz stingrākas prasības |
| 8. panta 4. punkts | 28. panta otrā daļa | Ieviests pilnībā | Neparedz stingrākas prasības |
| 8. panta 5. punkts | 29. pants | Ieviests pilnībā | Neparedz stingrākas prasības |
| 8. panta 6. punkts | 21. panta otrā un trešā daļa | Ieviests pilnībā | Neparedz stingrākas prasības |
| 8. panta 8. punkts | 29. pants | Ieviests pilnībā | Neparedz stingrākas prasības |
| 8. panta 9. punkts | 25. pants | Ieviests pilnībā | Neparedz stingrākas prasības |
| 9. panta 1. punkts | 24. panta pirmā daļa | Ieviests pilnībā | Neparedz stingrākas prasības |
| 9. panta 2. punkts | 24. panta otrā daļa | Ieviests pilnībā | Neparedz stingrākas prasības |
| 9. panta 3. punkts | 3. panta ceturtā daļa | Ieviests pilnībā | Neparedz stingrākas prasības |
| 10. panta 1. punkts | 9. pants | Ieviests pilnībā | Neparedz stingrākas prasības |
| 10. panta 2. punkts | 10. panta pirmā daļa | Ieviests pilnībā | Neparedz stingrākas prasības |
| 10. panta 3. punkts | 10. panta ceturtā daļa | Ieviests pilnībā | Neparedz stingrākas prasības |
| 10. panta 4. punkts | 11. panta trešā daļa | Ieviests pilnībā | Neparedz stingrākas prasības |
| 10. panta 5. punkts | 9. panta otrā daļa | Ieviests pilnībā | Neparedz stingrākas prasības |
| 10. panta 7. punkts | 17. panta otrā daļa | Ieviests pilnībā | Neparedz stingrākas prasības |
| 10. panta 8. punkts | 11. pants | Ieviests pilnībā | Neparedz stingrākas prasības |
| 10. panta 9. punkts | 23. pants | Ieviests pilnībā | Neparedz stingrākas prasības |
| 10. panta 10. punkts | Pārejas noteikumu 7. punkts | Ieviests pilnībā | Neparedz stingrākas prasības |
| 11. panta 1. punkts | 17. pants | Ieviests pilnībā | Neparedz stingrākas prasības |
| 11. panta 2. punkts | 17. pants | Ieviests pilnībā | Neparedz stingrākas prasības |
| 13. panta 1. punkts | 9. pants | Ieviests daļēji  (netiek ieviests 13. panta 1. punkta otrais, trešais, ceturtais un piektais teikums, kas nosaka, ka dalībvalsts var atkāpties no pirmajā teikumā minētā, paredzot daudz zemāku iemaksu veikšanu noguldījumu garantiju fondā) | Neparedz stingrākas prasības |
| 13. panta 2. punkts | Pārejas noteikumu 6. punkts | Ieviests pilnībā | Neparedz stingrākas prasības |
| 14. panta 1. punkts | 2. pants | Ieviests pilnībā | Neparedz stingrākas prasības |
| 14. panta 2. punkts | 35. pants | Ieviests pilnībā | Neparedz stingrākas prasības |
| 14. panta 3. punkts | 37. pants | Ieviests pilnībā | Neparedz stingrākas prasības |
| 14. panta 4. punkts | 36. pants | Ieviests pilnībā | Neparedz stingrākas prasības |
| 14. panta 5. punkts | 36. pants | Ieviests pilnībā | Neparedz stingrākas prasības |
| 14. panta 6. punkts | 36. pants | Ieviests pilnībā | Neparedz stingrākas prasības |
| 15. panta 1.punkts | 2. pants | Ieviests pilnībā | Neparedz stingrākas prasības |
| 16. panta 1.punkts | 30. pants | Ieviests pilnībā | Neparedz stingrākas prasības |
| 16. panta 2.punkts | 30. pants | Ieviests pilnībā | Neparedz stingrākas prasības |
| 16. panta 3.punkts | 30. pants | Ieviests pilnībā | Neparedz stingrākas prasības |
| 16. panta 5.punkts | 30. pants | Ieviests pilnībā | Neparedz stingrākas prasības |
| 16. panta 8.punkts | 30. pants | Ieviests pilnībā | Neparedz stingrākas prasības |
| 20. pants | Likuma spēkā stāšanās termiņš | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Ar Likumprojekta regulējumu netiek ieviesti atsevišķi direktīvas panti, kas piešķir dalībvalstīm izvēles tiesības attiecībā uz regulējuma piemērošanu. Likumprojekta regulējumā nav iesviests direktīvas 2014/49/ES 5. panta 3. punkts un 7. panta 8. punkts attiecībā no noguldījumu garantiju fonda finansējamajiem noguldījumiem. Direktīva 2014/49/ES piešķir dalībvalstīm izvēles tiesības izvēlēties aizsargāt pilnā apmērā noguldījumus, kurus drīkst izmaksāt saskaņā ar valsts tiesību aktiem tikai, lai atmaksātu aizdevumus, kas saņemti privātā nekustamā īpašuma iegādei, kā arī aizsargāt 100 000 *euro* apmērā (papildus garantētajai atlīdzībai) noguldījumus, kas piešķirti kā valsts garantija valsts tiesību aktos paredzētiem sociāliem mērķiem.  Minētajos gadījumos būtu apgrūtināta iespēja prognozēt aptuveno iespējamo finansiālo ietekmi uz kredītiestādes aktīviem, t.i., aplēses, par kādām tiktu samazināti kredītiestādes aktīvi, ja šādi noguldījumi tiktu aizsargāti pilnā apmērā. Ievērojot to un lai vienu noguldītāju kategoriju nenostādītu labvēlīgākā situācijā attiecībā pret citiem noguldītājiem, kā arī lai vairāk uzsvērtu kolektīvo noguldītāju interešu aizsardzības principu (t.i., jo vairāk tiek saglabāti kredītiestādes aktīvi, jo vairāk var norēķināties ar plašāku kredītiestādes kreditoru loku), izvēlēts neieviest minēto opciju.  Direktīvas 2014/49/ES 8. panta 3. punkts noteic, ka attiecībā uz kopīgiem noguldījumiem dalībvalsts var izvēlēties noteikt ilgāku to atmaksas termiņu. Neieviešot minēto opciju Likumprojektā, personai tiek nodrošinātas labvēlīgākas piemērojamās prasības attiecībā uz noguldījuma izmaksu.  Direktīvas 2014/49/ES 10. panta 6 .punkts atļauj dalībvalstīm, ja tās vēlas, noteikt mazāku noguldījumu garantiju fondā sasniedzamo mērķapjomu par to, kas noteikts saskaņā ar direktīvas 2014/49/ES regulējumu, – 0,8% no segto noguldījumu apmēra. Ievērojot, ka arī mērķapjoms 0,8% no segto noguldījumu apmēra nespēj nodrošināt visaptverošu garantēto atlīdzību izmaksu kredītiestādes maksātnespējas gadījumā, ir izvēlēts Likumprojektā neieviest minēto direktīvas opciju.  Likumprojektā netiek ieviests direktīvas 2014/49/ES 11. panta 3. punkts, 11. panta 4. punkts, 11. panta 5. punkts un 11. panta 6. punkts, kas dalībvalstīm atļauj izvēlēties noguldījumu garantiju fonda līdzekļus izmantot alternatīviem kredītiestādes maksātnespējas glābšanas pasākumiem. Jau kopš noguldījumu garantiju fonda dibināšanas brīža ar Latvijas Banku tika panākta vienošanās, ka attiecībā uz noguldījumu garantiju fondā esošo līdzekļu izmantošanu tiks piemērota maksimāli konservatīva līdzekļu izmantošanas politika, kas primāri saistīta tikai ar līdzekļu izmantošanu garantēto atlīdzību izmaksas nodrošināšanai. Turklāt jāņem vērā noguldījumu garantiju forda apmēri, piemēram, MAS "Latvijas Krājbanka" gadījumā tika secināts, ka noguldījumu garantiju fondā esošie līdzekļi nesedz pat visus garantētos noguldījumus un ir nepieciešams papildu aizdevums no Valsts kases. Savukārt, ja noguldījumu garantiju fonda līdzekļi tiktu izmantoti arī kredītiestādes maksātnespējas novēršanai, pastāv bažas, vai nepieciešamības gadījumā noguldījumu garantiju fondā būtu pietiekami līdzekļi, lai nodrošinātu tā pamatfunkciju – garantēto atlīdzību izmaksu. Tāpat saskatāmi riski ar iespējamu kredītiestāžu akcionāru negodprātīgu rīcību, paļaujoties uz kredītiestādes glābšanu, izmantojot noguldījumu garantiju fonda līdzekļus. Līdz ar to Likumprojektā netiek ieviesta minētā opcija.  Likumprojektā netiek ieviests direktīvas 2014/49/ES 12. pants, kurš piešķir dalībvalstīm tiesības (ja tās vēlas) vienas valsts noguldījumu garantiju fondam aizdot līdzekļus citas valsts noguldījumu garantiju fondam, kuri atmaksājami piecos gados. Ārī šajā gadījumā ir jāņem vērā valsts izvirzītā stratēģija par konservatīvu noguldījumu garantiju fonda līdzekļu izmantošanas politiku, kā arī noguldījumu garantiju forda apmēri. Aizdodot citiem dalībvalsts noguldījumu garantiju fondiem, Latvijas noguldījumu garantiju fonds riskē ar iespēju pašam nonākt aizņēmēja lomā, kad iestātos nepieciešamība izmantot fondā esošos līdzekļus. Tāpat attiecībā uz noguldījumu garantiju fonda līdzekļu ieguldīšanu līdz šim ir pastāvējusi politika līdzekļus ieguldīt tikai likvīdos aktīvos, un uzskatāms, ka aizdevumu līgums ar līdzekļu saņemšanu pēc piecu gadu termiņa notecējuma nebūtu atzīstams par likvīdu aktīvu. Līdz ar to Likumprojektā netiek ieviesta minētā opcija.  Likumprojektā netiek ieviesti arī tie direktīvas 2014/49/ES panti (3. panta 2. punkts, 6. panta 5. punkts, 6. panta 6. punkts, 6. panta 7. punkts, 7. panta 9. punkts, 13. panta 3. punkts, 14. panta 7. punkts, 14. panta 8. punkts, 15. panta 2. punkts, 15. panta 3. punkts, 17. panta 2. punkts, 18. pants, 19. pants, 21. pants, 22. pants), kuru adresāts ir Eiropas Komisija, Eiropas Banku iestāde vai arī tās ir speciālas normas, kas nav attiecināmas uz Latvijas situāciju. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Ar Likumprojekta regulējumu tiek noteikts pienākums Komisijai sniegt informāciju Eiropas Banku iestādei par Komisijas tiesisko statusu atbilstoši Likumprojekta 6. panta pirmajai daļai, par Komisijas apstiprinātajām uz risku balstītajām metodēm, lai noteiktu un aprēķinātu noguldījumu garantiju fonda dalībnieku uz risku balstītās iemaksas un par segto noguldījumu kopējo apmēru un par pieejamo finanšu līdzekļu apmēru noguldījumu garantiju fondā iepriekšējā gada 31. decembrī. | | |
| Cita informācija | Atsevišķi direktīvas 2014/49/ES panti jau ir ieviesti nacionālajā normatīvajā regulējumā. Direktīvas 2014/49/ES 8. panta 7. punkts un 16. panta 4. punkts attiecībā uz valodu, kādā veicama sarakste ar noguldītāju, ir ieviests saskaņā ar Valsts valodas likuma 3. pantu. Direktīvas 2014/49/ES 16. panta 6. punkts attiecībā uz informācijas sniegšanas prasībām noguldījumu piesaistītāja reorganizācijas gadījumā jau izriet no Komerclikuma 345. panta prasībām. Savukārt direktīvas 6. panta 3. punkts jau ir ieviests Kredītiestāžu likuma 172. panta pirmajā daļā, direktīvas 2014/49/ES 16. panta 7. punkts ir ieviests Kredītiestāžu likuma 160. pantā, direktīvas 2014/49/ES 17. panta 1 .punkts ir ieviests Kredītiestāžu likuma 27.1 pantā un direktīvas 2014/49/ES 4. panta 9. punkts ir ieviests Kredītiestāžu likuma 110.1 panta pirmajā daļā. | | |

|  |
| --- |
| 2. tabula  Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.  Pasākumi šo saistību izpildei |
| *Projekts šo jomu neskar.* |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par likumprojekta izstrādes sākšanu tika informēta Latvijas Komercbanku asociācija, kā arī projekts tika ievietots Finanšu un kapitāla tirgus komisijas mājas lapā. |
| 2. | Sabiedrības līdzdalība projekta izstrādē | Likumprojekts tika nosūtīts saskaņošanai Latvijas Komercbanku asociācijai. |
| 3. | Sabiedrības līdzdalības rezultāti |  |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā "Latvijas Vēstnesis", kā arī tā tiks ievietota informācijas sistēmā "NAIS" un bezmaksas normatīvo aktu datu bāzē www.likumi.lv.  Likums tiks ievietots arī Finanšu un kapitāla tirgus komisijas mājas lapā internetā. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Budžeta iestādes, t.sk. publiskie nodibinājumi, pašvaldības, no valsts budžeta daļēji finansētas atvasinātas publiskas personas un budžeta nefinansētas iestādes, ministrijas un citas centrālās valsts iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | *Projekts šo jomu neskar.* |
| 3. | Cita informācija | Nav. |

Finanšu ministrs J.Reirs

13.11.2014. 08.54

3103

I. Berrone

6777 4804; Ieva.Berrone@fktk.lv